Държавен вестник, бр. 42, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  42
МИНИСТЕРСТВА 
И ДРУГИ ВЕДОМСТВА
МИНИСТЕРСТВО НА 
ВЪНШНИТЕ РАБОТИ
Наредба за допълнение на Наредба № 1 от 
2008 г. за условията и реда за атестиране на 
дипломатическите служители (обн., ДВ, бр. 69 
от 2008 г.; изм., бр. 5 от 2010 г.)
Параграф единствен. В преходните и за-
ключителните разпоредби се създават § 4 и 5:
„§ 4. Стажът, придобит в Министерството 
на външните работи до влизането в сила на 
Закона за дипломатическата служба, на длъж-
ност, свързана с оказване на съдействие и 
подпомагане на по-високите длъжностни нива 
в дипломатическата служба чрез събиране и 
систематизиране на информация, проучване и 
обобщаване на различни практики, придобиване 
на начален опит и познания в дипломатическата 
служба, се зачита за стаж като стажант-аташе.
§ 5. Положените от влизането в сила на 
Закона за дипломатическата служба до вли-
зането в сила на наредбата по реда на чл. 6 
от Правилника за устройството и дейността 
на Атестационната комисия изпити за придо-
биване на ранг „аташе“ от служители на Ми-
нистерството на външните работи, отговарящи 
на изискванията по чл. 27, ал. 1 от Закона за 
дипломатическата служба, могат да бъдат при-
равнени по решение на Атестационната комисия 
на изпит за придобиване на дипломатически 
ранг „аташе“ по глава четвърта.“
Министър: Н. Младенов
4468
МИНИСТЕРСТВО НА 
ВЪТРЕШНИТЕ РАБОТИ
НАРЕДБА № Із-1027 
от 12 май 2010 г.
за организацията и дейността на звената 
„Общинска полиция“ в Република България
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят орга-
низацията и дейността на звената „Общин-
ска полиция“ и редът за взаимодействие със 
структурите на Министерството на вътрешните 
работи (МВР).
Чл. 2. (1) Звената „Общинска полиция“ 
(общинска полиция) изпълняват задачи, свър-
зани с опазване на обществения ред, охраната 
на обекти, безопасността на движението, и 
подпомагат осъществяването на контролната 
и административнонаказателната дейност на 
органите на местното самоуправление към 
общините в Република България.
(2) При изпълнение на задачите по ал. 1 
служителите oт общинска полиция имат право-
мощия по глава седма, раздел ІІ от Закона за 
Министерството на вътрешните работи (ЗМВР).
Чл. 3. Статутът на служителите от общинска 
полиция се урежда съгласно разпоредбите на 
част трета „Държавна служба в МВР“ от Зако-
на за Министерството на вътрешните работи.
Чл. 4. (1) Служителите от общинска по-
лиция изпълняват задачи на територия и в 
обекти, определени в договор, сключен между 
директорите на областните дирекции на МВР 
(ОДМВР) и кметовете на общините.
(2) В случаи на масови мероприятия, при-
родни бедствия и други извънредни ситуации 
служителите по ал. 1 могат да изпълняват зада-
чи извън посочените в договора след писмено 
искане на директора на ОДМВР до кмета на 
съответната община.
(3) Разходите за изпълнение на задачите по 
ал. 2 се поемат от бюджета на МВР.
(4) На служителите от общинска полиция не 
могат да бъдат възлагани други задачи освен 
посочените в тази наредба.
Чл. 5. (1) Служителите от общинска полиция 
изпълняват функционалните си задължения в 
униформено облекло и отличителни знаци, 
утвърдени от министъра на вътрешните работи.
(2) Служителите от общинска полиция но-
сят допълнителни отличителни знаци с герба 
на съответната община, закрепени на десния 
ръкав на униформеното облекло и гърдите. 
Допълнителните отличителни знаци се осигу-
ряват от общината. 
(3) За изпълнение на конкретна задача 
служителите от общинска полиция могат да 
изпълняват функционалните си задължения и в 
цивилно облекло по разпореждане на кмета на 
общината, за което се издава и изрична заповед 
от началника на звеното „Общинска полиция“. 
Чл. 6. (1) Размерът на средствата за финан-
сиране на дейностите на общинска полиция се 
определя съобразно договорените численост на 
служителите, структура на звеното и срок на 
действие на договора по чл. 77, ал. 1 ЗМВР.
(2) Средствата за финансовото и матери-
ално-техническото осигуряване и социално 
обезпечаване на служителите от общинска 
полиция се изчисляват в размерите, определени 
за държавните служители в МВР, и включват 
всички възнаграждения, обезщетения, социални 
придобивки и други разходи, свързани с про-
фесионалното обучение и кариерното развитие 
на служителите, установени в ЗМВР.